  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Удмуртиын «Сохраним лес» акци улсын волонтёръёс 12 сюрс писпуос мерттӥзы. Валтӥсь ужрад Якшур-Бӧдья ёросын ортчиз. Со сярысь элькун тӧролэн но кивалтэтлэн пресс-службазы ивортӥз. «Экология» йӧскалык ӵектос улсын радъям акцие 150-лэсь трос асмылкыдчиос пыриськизы, соос 3 гектар вылэ нюлэс мерттӥзы. « Таяз арын 10 сюрс 600 гектар нюлэсъёсты выльдоно луоз. Оглом 21 миллион лысо писпуосты мерттыны чакламын, туннэ нуналлы ужпумез 63 процентлы быдэстӥмы ни. Сӥзьыл нюлэс выльдонэз коньывуон пумозь йылпумъяны малпаськомы. Шумпотӥськомы, тросгес но тросгес адямиос нюлэс мерттонэ пырисько. Со Удмуртиез но солэсь инкуазь узырлыксэ яратэмез возьматэ » Денис Удалов, Удмуртиысь инкуазь узырлыкъёсъя но инкуазез утёнъя министр Удмуртилэн ёросъёсаз та выллем улсын котькуд ар 200 сюрслэсь трос лысо писпуосты оглом 50 гектарлэсь бадӟым интые мертто. Туэ «Сохраним лес» ужрад 63 котыр гектар вылын выль нюлэс будэтыны юрттоз. Туэ экоакциос элькунлэн мукет интыосаз но ортчоз. Соос сярысь ужрадлэн   сайтысьтыз тодыны луоз. Тодэ вайытом, Удмуртиын сӥзьыл 5,6 сюрс гектар вылэ писпуос мерттозы. Тегъёс: инкуазь нюлэс писпуос Экология мерттӥськон Удмуртия  